CELEX: 62015CN0027
Language: fi
Date: 2015-01-22 00:00:00
Title: Asia C-27/15: Ennakkoratkaisupyyntö, jonka Consiglio di Giustizia Amministrativa per la Regione siciliana (Italia) on esittänyt 22.1.2015 – Pippo Pizzo v. CRGT srl

27.4.2015   
            
            
               FI
            
            
               Euroopan unionin virallinen lehti
            
            
               C 138/27
            
         Ennakkoratkaisupyyntö, jonka Consiglio di Giustizia Amministrativa per la Regione siciliana (Italia) on esittänyt 22.1.2015 – Pippo Pizzo v. CRGT srl
   (Asia C-27/15)
   (2015/C 138/39)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Giustizia Amministrativa per la Regione siciliana
   
      Pääasian asianosaiset
   
   
      Valittaja: Pippo Pizzo
   
      Vastapuoli: CRGT srl
   
      Ennakkoratkaisukysymykset
   
   
            
               1)
            
            
               Onko julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (1) 47–48 artiklaa tulkittava siten, että ne ovat esteenä edellä esitetyn Italian lainsäädännön kaltaiselle kansalliselle lainsäädännölle, jolla mahdollistetaan palveluiden yhteydessä osittainen muuhun yritykseen tukeutuminen edellä esitetyin ehdoin?
            
         
            
               2)
            
            
               Ovatko unionin oikeuden periaatteet, erityisesti luottamuksensuojaa, oikeusvarmuutta ja suhteellisuutta koskevat periaatteet, esteenä sellaiselle jäsenvaltion oikeusjärjestyksen säännölle, jolla sallitaan sulkea julkisia hankintoja koskevien menettelyjen ulkopuolelle yritys, joka ei – koska hankintamenettelyä koskevissa toimissa ei nimenomaisesti ole tätä mainittu – ole ymmärtänyt, että sillä on velvollisuus – jonka laiminlyönnistä on seurauksena menettelyn ulkopuolelle sulkeminen – suorittaa tietty maksu, jotta se voi osallistua mainittuun menettelyyn, vaikka kyseistä velvollisuutta ei voida selvästi johtaa jäsenvaltion voimassa olevan lain sanamuodosta, mutta se on kuitenkin pääteltävissä sellaisen kaksiosaisen oikeudellisen toimenpiteen perusteella, joka koostuu ensinnäkin kyseisen jäsenvaltion positiivisen oikeusjärjestyksen tiettyjen säännösten laajasta tulkinnasta ja sitten hankintamenettelyä koskevien toimien sitovan sisällön täydentämisestä tällaisen laajan tulkinnan tulosten mukaisesti?
            
         
      (1)  EUVL L 134, s. 114.